BUDAPEST FŐVÁROS XVI. KERÜLETI ÖNKORMÁNYZAT

K I V O N A T

a 2016. december 14-én (szerdán) a Budapest XVI. kerületi Polgármesteri Hivatal nagytermében (1163 Budapest, Havashalom u. 43. fszt. 18.) a Budapest Főváros XVI. kerületi Önkormányzat Képviselő-testülete 20. számú ülésén készült jegyzőkönyvből.

- Javaslat sürgősségi indítvány napirendre vételére az ülés napirendjének megállapítására

Előterjesztő: Kovács Péter polgármester

H A T Á R O Z A T:

366/2016. (XII. 14.) Kt. A Képviselő-testület a „Jogcím nélküli közterület használattal kapcsolatos peren kívüli egyezség” tárgyában benyújtott sürgősségi indítványt a meghívóban 19. sorszám alatt szereplő napirend után zárt ülés keretében tárgyalja.

Határidő: 2016. december 14.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

367/2016. (XII. 14.) Kt. A Képviselő-testület úgy dönt, hogy a meghívóban 3. sorszám alatt jegyzett „Az Önkormányzat Polgármesteri Hivatalában dolgozó köztisztviselők és közalkalmazottak béremelése” című előterjesztést mai ülésén nem tárgyalja.

Határidő: 2016. december 14.

Felelős: Kovács Péter polgármester

(9 igen, 6 nem, 1 tartózkodás)

-.-.-.-.-.-.-.-

H A T Á R O Z A T:

368/2016. (XII. 14.) Kt. A Képviselő-testület az ülés napirendjét az alábbiak szerint állapítja meg:

**NAPIREND:**

1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

Előterjesztő: Kovács Péter polgármester

2. Budapest Főváros XVI. kerületi Önkormányzat adósságot keletkeztető ügyleteiből eredő fizetési kötelezettségeinek megállapítása

Előterjesztő: Kovács Péter polgármester

3. Javaslat Budapest Főváros XVI. kerületi Önkormányzat 2017. évi költségvetésére és egyéb intézkedések meghozatalára

Előterjesztő: Kovács Péter polgármester

4. Javaslat a Kerületi Városrendezési és Építési Szabályzat, valamint szabályozási tervek egyes rendelkezésének hatályon kívül helyezésére

Előterjesztő: Kovács Péter polgármester

5. Javaslat az Önkormányzat Szervezeti és Működési Szabályzatáról szóló rendeletének módosítására

Előterjesztő: Varga Ilona képviselő

6. Javaslat az Önkormányzat Szervezeti és Működési Szabályzatának módosítására

Előterjesztő: Kovács Péter polgármester

7. Javaslat a víziközmű (szennyvízcsatorna) beruházás rendjéről és a víziközmű beruházással érintett területek vonatkozásában fizetendő (utólagos) csatlakozási hozzájárulásról szóló önkormányzati rendelet megalkotására

Előterjesztő: Kovács Péter polgármester

8/A. Javaslat a 1165 Budapest, Sasvár u. 106. szám alatti 107100/34 hrsz-ú, kivett iskola megnevezésű ingatlan értékesítésére

Előterjesztő: Kovács Péter polgármester

8/B. Javaslat a 1162 Budapest, Ilona u. 1. (Budapesti út 104/a) szám alatti 109080/3 hrsz.-ú ingatlan előtti, 109080/2 hrsz.-ú ingatlan átminősítésére

Előterjesztő: dr. Csomor Ervin alpolgármester

8/C. Javaslat az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) rendelet módosítására

Előterjesztő: dr. Csomor Ervin alpolgármester

9. Javaslat a Budapest Főváros XVI. kerületi Önkormányzat építményadóról szóló 18/2010. (VI. 24.) rendeletének felülvizsgálatára

Előterjesztő: Kovács Péter polgármester

10. Javaslat a Budapest Főváros XVI. kerületi Önkormányzat telekadóról szóló 19/2010. (VI. 24.) rendeletének felülvizsgálatára

Előterjesztő: Kovács Péter polgármester

11. Javaslat a Képviselő-testület 2017. évi munkatervének elfogadására

Előterjesztő: Kovács Péter polgármester

12. [[1]](#footnote-1) Szociális szolgáltatástervezési koncepció 2016. évi felülvizsgálata

Előterjesztő: dr. Csomor Ervin alpolgármester

13. A XVI. kerületi Kertvárosi Egyesített Bölcsőde és a Budapest XVI. kerületi Napsugár Óvoda alapító okiratának módosítása

Előterjesztő: dr. Csomor Ervin alpolgármester

14. Pályázati kiírás a Kertvárosi Helytörténeti és Emlékezet Központ magasabb vezetőjének megbízására, javaslat az intézmény alapító okiratának módosítására

Előterjesztő: Kovács Péter polgármester

15. Javaslat a Batthyány Ilona Alapítvány kérelmének támogatására

Előterjesztő: Kulturális és Sport Bizottság

16. Javaslat a Jezsovics Pál Evangélikus Galéria Alapítvány kérelmének támogatására

Előterjesztő: Kulturális és Sport Bizottság

17. Javaslat tulajdonosi hozzájárulás megadására és ezzel összefüggő döntések meghozatalára a fővárosi kerületi (járási) hivatal bővítéséhez és felújításához

Előterjesztő: Kovács Péter polgármester

#  18. Jogcím nélküli közterület használattal kapcsolatos peren kívüli egyezség

Előterjesztő: dr. Csomor Ervin alpolgármester

19. Fellebbezés fakivágási ügyben

Előterjesztő: Kovács Péter polgármester

20. Fűtési támogatás elutasítása elleni fellebbezés

Előterjesztő: Kovács Péter polgármester

21. INTERPELLÁCIÓ – iskoláink állami einstandjáról és a polgármester szócsöveként működő kerületi újságban erről megfogalmazott hazugságairól

Előterjesztő: Vajda Zoltán képviselő

22. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

23. Képviselői kérdések, közérdekű bejelentések

(15 igen, 0 nem, 1 tartózkodás)

-.-.-.-.-.-.-.-

# NAPIREND: 1. Jelentés az Önkormányzat Képviselő-testülete határozatainak végrehajtásáról, illetve a még végre nem hajtott határozatok helyzetéről

Előterjesztő: Kovács Péter polgármester

H A T Á R O Z A T:

369/2016. (XII. 14.) Kt. Budapest Főváros XVI. kerületi Önkormányzat Képviselő-testülete a

130/2016. (IV. 20.)

221/2016. (VI. 22.)

250/2016. (VIII. 3)

257/2016. (IX. 14.)

309/2016 (X. 26.)

316/2016. (X. 26.)

323/2016. (XI. 16.)

324/2016. (XI. 16.)

325/2016. (XI. 16.)

326/2016. (XI. 16.)

327/2016. (XI. 16.)

328/2016. (XI. 16.)

329/2016. (XI. 16.)

330/2016. (XI. 16.)

331/2016. (XI. 16.)

332/2016. (XI. 16.)

333/2016. (XI. 16.)

344/2016. (XI. 16.)

361/2016. (XI.16.)

363/2016. (XI. 16.)

364/2016. (XI. 16.)

Kt. határozatainak végrehajtásáról szóló jelentést elfogadja.

Határidő: 2016. december 14.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

370/2016. (XII. 14.) Kt. Budapest Főváros XVI. kerületi Önkormányzat Képviselő-testülete a Lépesenként Alapítványnak (adószám: 18160800-1-42) a Jótékonysági Göllesz Est megrendezésére, a 208/2016. (V. 25.) Kt. határozat alapján nyújtott 100.000,- Ft önkormányzati támogatás felhasználásáról szóló elszámolást elfogadja.

Felkéri a polgármestert, hogy a határozatról az érintetett értesítse.

Határidő: 2016. december 20.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

371/2016. (XII. 14.) Kt. Budapest Főváros XVI. kerületi Önkormányzat Képviselő-testülete úgy dönt, hogy a 359/2016. (XI. 16.) Kt. határozatot módosítja a következők szerint:

„A Képviselő-testület a pályázatban foglalt célok megvalósításához az Önkormányzat 100 %-os tulajdonában lévő, Budapest XVI. kerületi 118624, 118719/4, 118717, 118719/29 helyrajzi számú területekre a tulajdonosi hozzájárulást megadja, és vállalja, hogy az érintett ingatlanokat a projekt lezárásától számított öt éven belül nem idegeníti el, továbbá vállalja, hogy a pályázat keretében megvalósított funkciókat legalább 3 éven át működteti.” szövegrész helyébe a

„A Képviselő-testület a pályázatban foglalt célok megvalósításához az Önkormányzat 100 %-os tulajdonában lévő, Budapest XVI. kerületi 118624, 118719/4, 118717, kerületi 118624, 118719/4, 118717, 118719/23, 118723 helyrajzi számú területekre a tulajdonosi hozzájárulást megadja, és vállalja, hogy az érintett ingatlanokat a projekt lezárásától számított öt éven belül nem idegeníti el, továbbá vállalja, hogy a pályázat keretében megvalósított funkciókat legalább 3 éven át működteti.” szövegrész lép.

Határidő: 2016. december 14.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 2. Budapest Főváros XVI. kerületi Önkormányzat adósságot keletkeztető ügyleteiből eredő fizetési kötelezettségeinek megállapítása

Előterjesztő: Kovács Péter polgármester

H A T Á R O Z A T:

372/2016. (XII. 14.) Kt. Budapest Főváros XVI. kerületi Önkormányzat Képviselő-testülete az államháztartásról szóló 2011. évi CXCV. törvény 29/A. §-ában előírt kötelezettségének a határozat 1. számú mellékletében tesz eleget, az Önkormányzat a saját bevételei összegét, valamint az adósságot keletkeztető ügyleteiből eredő fizetési kötelezettségeinek három évre várható összegét a mellékelt táblázatban bemutatottak szerint változatlan formában jóváhagyja.

A határozat 1. számú melléklete:

|  |
| --- |
| **Budapest Főváros XVI. kerületi Önkormányzat adósságot keletkeztető ügyleteiből eredő fizetési kötelezettségeinek bemutatása (ezer forintban)** |
| **MEGNEVEZÉS** | **Sor-szám** | **Saját bevétel és adósságot keletkeztető ügyletből eredő fizetési kötelezettség összegei** | **ÖSSZESEN6=(3+4+5)** |
|
| **2018.** | **2019.** | **2020.** |
| **1** | **2** | **3** | **4** | **5** | **6** |
| Helyi adóból és a települési adóból származó bevétel | 01 |  5 309 810  |  5 362 908  |  5 409 240  |  16 081 958  |
| Osztalék, koncessziós díj és hozambevétel | 02 |  -  |  -  |  -  |  -  |
| Bírság-, pótlék- és díjbevétel | 03 |  38 218  |  38 218  |  38 218  |  114 654  |
| Tárgyi eszköz és immateriális jószág, az önkormányzati vagyon és az önkormányzatot megillető vagyoni értékű jog értékesítéséből és hasznosításból származó bevétel | 04 |  -  |  -  |  -  |  -  |
| Részvény, részesedés | 05 |  -  |  -  |  -  |  -  |
| Vállalat értékesítéséből vagy privatizációból származó bevétel | 06 |  -  |  -  |  -  |  -  |
| Kezesség-, illetve garanciavállalással kapcsolatos megtérülés | 07 |  -  |  -  |  -  |  -  |
| **Saját bevételek (01+… .+07)** | **08** |  **5 348 028**  |  **5 401 126**  |  **5 447 458**  |  16 196 612  |
| **Saját bevételek (08. sor) 50%-a**  | **09** |  **2 674 014**  |  **2 700 563**  |  **2 723 729**  |  8 098 306  |
| **Előző év(ek)ben keletkezett tárgyévi fizetési kötelezettség (11+…..+17)** | **10** |  **-**  |  **-**  |  **-**  |  -  |
| Felvett, átvállalt hitel és annak tőketartozása | 11 |  -  |  -  |  -  |  -  |
| Felvett, átvállalt kölcsön és annak tőketartozása | 12 |  -  |  -  |  -  |  -  |
| Hitelviszonyt megtestesítő értékpapír | 13 |  -  |  -  |  -  |  -  |
| Adott váltó | 14 |  -  |  -  |  -  |  -  |
| Pénzügyi lízing | 15 |  -  |  -  |  -  |  -  |
| Halasztott fizetés | 16 |  -  |  -  |  -  |  -  |
| Kezességvállalásból eredő fizetési kötelezettség | 17 |  -  |  -  |  -  |  -  |
| **Tárgyévben keletkezett, illetve keletkező, tárgyévet terhelő fizetési kötelezettség (19+…..+25)** | **18** |  **-**  |  **-**  |  **-**  |  -  |
| Felvett, átvállalt hitel és annak tőketartozása | 19 |  -  |  -  |  -  |  -  |
| Felvett, átvállalt kölcsön és annak tőketartozása | 20 |  -  |  -  |  -  |  -  |
| Hitelviszonyt megtestesítő értékpapír | 21 |  -  |  -  |  -  |  -  |
| Adott váltó | 22 |  -  |  -  |  -  |  -  |
| Pénzügyi lízing | 23 |  -  |  -  |  -  |  -  |
| Halasztott fizetés | 24 |  -  |  -  |  -  |  -  |
| Kezességvállalásból eredő fizetési kötelezettség | 25 |  -  |  -  |  -  |  -  |
| **Fizetési kötelezettség összesen (10+18)** | **26** |  **-**  |  **-**  |  **-**  |  -  |
| **Fizetési kötelezettséggel csökkentett saját bevétel (09-26)** | **27** |  **2 674 014**  |  **2 700 563**  |  **2 723 729**  |  8 098 306  |

Határidő: 2016. december 14.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 3. Javaslat Budapest Főváros XVI. kerületi Önkormányzat 2017. évi költségvetésére és egyéb intézkedések meghozatalára

Előterjesztő: Kovács Péter polgármester

H A T Á R O Z A T:

373/2016. (XII. 14.) Kt. A Képviselő-testület szavazási eredménye (5 igen, 8 nem, 4 tartózkodás) alapján az alábbi javaslat elfogadását **elvetette:**

„A Képviselő-testület egyetért azzal, hogy az előterjesztés I. sz. javaslataként szereplő a közszolgálati tisztviselőkről szóló 2011. évi CXCIX. törvény indítványban idézett rendelkezéseinek megfelelően, a költségvetési rendelet előterjesztésébe beépített, a Hivatalban dolgozó köztisztviselőket megillető juttatásokról és támogatásokról szóló 8/2010. (III. 10.) rendelet módosítása kerüljön visszavonásra.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja a

**22/2016. (.........) önkormányzati rendeletét**

a Polgármesteri Hivatalban dolgozó köztisztviselőket megillető juttatásokról és támogatásokról szóló 8/2010. (III. 10.) önkormányzati rendelet módosításáról.

(14 igen, 1 nem, 1 tartózkodás)

-.-.-.-.-.-.-.-

H A T Á R O Z A T:

374/2016. (XII. 14.) Kt. A Rákosmenti Mezei Őrszolgálatot Fenntartó Társulás Társulási Tanácsának döntése értelmében a Rákosmenti Mezei Őrszolgálat státusszáma 20 fő helyett 19,5 státuszban került meghatározásra. A Képviselő-testület úgy dönt, hogy a Rákosmenti Mezei Őrszolgálat finanszírozásának csökkenéséből eredő 139 E Ft-tal a rendelet-tervezet 5. mellékletében az „Intézmények részére rendelkezésre álló működési tartalék” előirányzat megemelésre kerül.

Határidő: 2016. december 14.

Felelős: Kovács Péter polgármester

(16 igen, 0 nem, 1 tartózkodás)

-.-.-.-.-.-.-.-

H A T Á R O Z A T:

375/2016. (XII. 14.) Kt. A Képviselő-testület szavazási eredménye (5 igen, 10 nem, 2 tartózkodás) alapján az alábbi módosító javaslat elfogadását **elvetette:**

„A Képviselő-testület úgy dönt, hogy a Hivatalban dolgozó, felsőfokú végzettségű köztisztviselők 40%-os illetménykiegészítésének a fedezetét az Önkormányzat általános működési tartalékalapjából biztosítja.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

376/2016. (XII. 14.) Kt. A Képviselő-testület szavazási eredménye (3 igen, 12 nem, 2 tartózkodás) alapján az alábbi módosító javaslat elfogadását **elvetette:**

„A Képviselő-testület úgy dönt, hogy a Léva utcai beruházás finanszírozását a Lakásalapból kiveszi, és ennek következtében a Lakásalapban felszabaduló 80 millió Ft-ból a 2017. évben újabb bérlakásokat vásárol.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

377/2016. (XII. 14.) Kt. A Képviselő-testület szavazási eredménye (4 igen, 12 nem, 1 tartózkodás) az alábbi módosító javaslat elfogadását **elvetette:**

 „A Képviselő-testület szükségesnek látja, hogy a Szakrendelő bővítésének előkészítése, az engedélyezési és kiviteli tervek elkészítése már a 2017. évben megvalósuljon, ezért az előkészítési és tervezési munkákra 20 000 E Ft-ot biztosít a "Fejlesztési céltartalék egyéb, előre nem tervezhető kiadások fedezetéül" előirányzat terhére.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

378/2016. (XII. 14.) Kt. A Képviselő-testület szavazási eredménye (6 igen, 10 nem, 0 tartózkodás) alapján az alábbi módosító javaslat elfogadását **elvetette:**

„A Képviselő-testület úgy dönt, hogy felkéri a polgármestert, hogy a Csömöri út 185. szám alatti ingatlanra, valamint a Holdvilág Kamaraszínház épületére írjon ki hasznosítási tanulmányt, tekintettel arra, hogy a nevezett épületek Rákosszentmihály társadalmi életében, kialakulásában jelentős szerepet játszottak, ezért a fenti okokból az értékesítést nem támogatja.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

379/2016. (XII. 14.) Kt. A Képviselő-testület szavazási eredménye (5 igen, 8 nem, 4 tartózkodás) alapján az alábbi módosító javaslatot **elvetette:**

„A Képviselő-testület a szilárd burkolatú utak üzemeltetése keretéhez 2,5 millió forintot padkanyesés céljára hozzátesz a polgármesteri céltartalék keretből.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

380/2016. (XII. 14.) Kt. A Képviselő-testület szavazási eredménye (5 igen, 8 nem, 4 tartózkodás) alapján az alábbi módosító javaslat elfogadását **elvetette:**

„A Képviselő-testület a Babakötvény állami támogatásának 50%-os megemelésével [(600 X 21 250 Ft) 12 750 E Ft-tal] egyetért.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

381/2016. (XII. 14.) Kt. A Képviselő-testület szavazási eredménye (4 igen, 8 nem, 5 tartózkodás) alapján az alábbi módosító javaslat elfogadását **elvetette:**

„A Képviselő-testület az intézményvezetők jutalomkeretét 3 500 E Ft-tal megemeli.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

382/2016. (XII. 14.) Kt. A Képviselő-testület szavazási eredménye (3 igen, 8 nem, 6 tartózkodás) alapján az alábbi módosító javaslat elfogadását **elvetette:**

„A Képviselő-testület egyetért távolugró pálya építésével a Szent-Györgyi Albert Általános Iskola Csömöri út 20. szám alatti épületének udvarára.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

383/2016. (XII. 14.) Kt. A Képviselő-testület szavazási eredménye (5 igen, 8 nem, 4 tartózkodás) alapján az alábbi módosító javaslat elfogadását **elvetette:**

„A Képviselő-testület a parkfenntartási feladatok előirányzatát 5000 E Ft-tal megemeli.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

384/2016. (XII. 14.) Kt. A Képviselő-testület szavazási eredménye (5 igen, 11 nem, 1 tartózkodás) alapján az alábbi módosító javaslat elfogadását **elvetette:**

„A Képviselő-testület egyetért a volt kisgazda székház Alkotóházzá való átalakítási terveinek elkészítésével.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

385/2016. (XII. 14.) Kt. Budapest Főváros XVI. kerületi Önkormányzat Képviselő-testülete engedélyezi a polgármesternek, hogy a Budapest Főváros XVI. kerületi Önkormányzat 2017. évi költségvetéséről szóló 23/2016. (XII. 21.) önkormányzati rendelet (a továbbiakban Rendelet) alapján összeállított elemi költségvetést - melyet a KGR-K11 rendszerben kell elkészíteni - akkor is aláírja, ha a feladatalapú támogatások összege eltér a Rendeletben tervezett összegtől, mely akkor következhet be, ha a Magyar Államkincstár 2017. január 5-én eltérő adatot közöl a Rendeletben tervezettől.

Határidő: 2016. december 14.

Felelős: Kovács Péter polgármester

(14 igen, 1 nem, 2 tartózkodás)

-.-.-.-.-.-.-.-

H A T Á R O Z A T:

386/2016. (XII. 14.) Kt. Budapest Főváros XVI. kerületi Önkormányzat Képviselő-testülete a közművelődési érdekeltségnövelő támogatás pályázathoz - a Corvin Művelődési Ház technikai, műszaki eszközállományának, berendezési tárgyainak gyarapítása céljából - az önrészt 3 000 E Ft-ban állapítja meg.

Határidő: 2016. december 14.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

387/2016. (XII. 14.) Kt. Budapest Főváros XVI. kerületi Önkormányzat Képviselő-testülete úgy dönt, hogy a **Kertvárosi Vívó Sport Egyesület** (székhely: 1162 Budapest, Monoki u. 27.; adószám: 18198829-1-42; képviseli: Decsi István elnök) részére a 1165 Budapest, Diósy Lajos u. 22/D. számú, 105842/40/A/1 hrsz-ú, 598,80m2 területű, nem lakás célú helyiségnek, valamint a közös tulajdonból hozzá tartozó 599/2417-ed tulajdoni hányadának a 359 400 Ft/hó+Áfa összegű bérleti díjából a mindenkori bérleti díj 67 %-nak megfelelő összeget elenged, az egyesületet bruttó havi 305 813 Ft, azaz a 2017. évre mindösszesen 3 669 756 Ft közvetett, pénzbeli támogatásban részesíti. A támogatás forrása az Önkormányzat 2017. évi költségvetéséről szóló önkormányzati rendelet 5. melléklet 42. sorában az "Ingatlanok üzemeltetésével kapcsolatos egy évben nyújtható közvetett támogatás keretösszege - Kt. hatáskör" keret. A Képviselő-testület felkéri a Polgármestert a bérleti szerződés fentiek szerinti kiegészítésére, és a Támogatási szerződés megkötésére.

Határidő: 2016. december 31.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

388/2016. (XII. 14.) Kt. Budapest Főváros XVI. kerületi Önkormányzat Képviselő-testülete úgy dönt, hogy a **Kertvárosi Sport Egylet** (székhely: 1165 Budapest, Orsika tér 1. II/11.; adószám: 18200755-1-42; képviseli: Bacsa Péter elnök) részére a 1165 Budapest, Diósy Lajos u. 22/D. számú, 105842/40/A/2hrsz-ú, 464,59m2 területű, nem lakás célú helyiségnek, valamint a közös tulajdonból hozzá tartozó 465/2417-ed tulajdoni hányadának a 279 000 Ft/hó+Áfa összegű bérleti díjából a mindenkori bérleti díj 67 %-nak megfelelő összeget elenged, az egyesületet bruttó havi 237 401 Ft, azaz a 2017. évre mindösszesen 2 848 812 Ft közvetett, pénzbeli támogatásban részesíti. A támogatás forrása az Önkormányzat 2017. évi költségvetéséről szóló önkormányzati rendelet 5. melléklet 42. sorában az "Ingatlanok üzemeltetésével kapcsolatos egy évben nyújtható közvetett támogatás keretösszege - Kt. hatáskör" keret. A Képviselő-testület felkéri a Polgármestert a bérleti szerződés fentiek szerinti kiegészítésére, és a Támogatási szerződés megkötésére.

Határidő: 2016. december 31.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja Budapest Főváros XVI. kerületi Önkormányzat 2017. évi költségvetéséről szóló

**23/2016. (.........) önkormányzati rendeletét.**

(12 igen, 5 nem, 0 tartózkodás)

-.-.-.-.-.-.-.-

# NAPIREND: 4. Javaslat a Kerületi Városrendezési és Építési Szabályzat, valamint szabályozási tervek egyes rendelkezésének hatályon kívül helyezésére

Előterjesztő: Kovács Péter polgármester

H A T Á R O Z A T:

389/2016. (XII. 14.) Kt. A Budapest Főváros XVI. kerületi Önkormányzat Képviselő-testülete a XVI. kerület közigazgatási területére vonatkozó egyes területrendezési eszközök (Kerületi Városrendezési és Építési Szabályzat, valamint egyes területekre vonatkozó szabályozási tervek) vonatkozásában a Budapest Fővárosi Kormányhivatala által a jogszabályi harmonizáció érdekében tett tájékoztatás alapján, az önkormányzati rendeletek egyes, vitatott szakaszainak hatályon kívül helyezésére rendelet alkotását tartja szükségesnek.

Határidő: 2016. december 31.

Felelős: Kovács Péter polgármester

(14 igen, 0 nem, 3 tartózkodás)

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja a Kerületi Városrendezési Szabályzat, valamint szabályozási tervek egyes rendelkezéseinek hatályon kívül helyezéséről szóló

**24/2016. (.........) önkormányzati rendeletét.**

(15 igen, 0 nem, 2 tartózkodás)

-.-.-.-.-.-.-.-

# NAPIREND: 5. Javaslat az Önkormányzat Szervezeti és Működési Szabályzatáról szóló rendeletének módosítására

Előterjesztő: Varga Ilona képviselő

A Képviselő-testület szavazási eredménye (5 igen, 11 nem, 1 tartózkodás) alapján az alábbi rendeleti javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete megalkotja a

**/2016. (.........) önkormányzati rendeletét**

az Önkormányzat Szervezeti és Működési Szabályzatáról szóló 10/2011. (IV. 20.) önkormányzati rendelet módosításáról.”

-.-.-.-.-.-.-.-

- Javaslat az ülés napirendjének módosítására

Előterjesztő: dr. Csomor Ervin alpolgármester

H A T Á R O Z A T:

390/2016. (XII. 14.) Kt. A Képviselő-testület úgy dönt, hogy a „Szociális szolgáltatástervezési koncepció 2016. évi felülvizsgálata” című napirend tárgyalásával folytatja ülését.

Határidő: 2016. december 14.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 6. Szociális szolgáltatástervezési koncepció 2016. évi felülvizsgálata

Előterjesztő: dr. Csomor Ervin alpolgármester

H A T Á R O Z A T:

391/2016. (XII. 14.) Kt. Budapest Főváros XVI. kerületi Önkormányzat Képviselő-testülete elfogadja a Szociális Szolgáltatástervezési Koncepció 2016. évi felülvizsgálatát.

Határidő: 2016. december 14.

Felelős: Kovács Péter polgármester

(17 igen, 0 nem, 0 tartózkodás)

-.-.-.-.-.-.-.-

# NAPIREND: 7. Javaslat az Önkormányzat Szervezeti és Működési Szabályzatának módosítására

Előterjesztő: Kovács Péter polgármester

Budapest Főváros XVI. kerületi Önkormányzat Képviselő-testülete megalkotja a

**25/2016. (.........) önkormányzati rendeletét**

az Önkormányzat Szervezeti és Működési Szabályzatáról szóló 10/2011. (IV. 20.) önkormányzati rendelet módosításáról.

(17 igen, 0 nem, 0 tartózkodás)

-.-.-.-.-.-.-.-

# NAPIREND: 8. Javaslat a víziközmű (szennyvízcsatorna) beruházás rendjéről és a víziközmű beruházással érintett területek vonatkozásában fizetendő (utólagos) csatlakozási hozzájárulásról szóló önkormányzati rendelet megalkotására

Előterjesztő: Kovács Péter polgármester

Budapest Főváros XVI. kerületi Önkormányzat Képviselő-testülete megalkotja a víziközmű (szennyvízcsatorna) beruházás rendjéről és a víziközmű beruházással érintett területek vonatkozásában fizetendő (utólagos) csatlakozási hozzájárulásról szóló

**26/2016. (.........) önkormányzati rendeletét.**

(17 igen, 0 nem, 0 tartózkodás)

-.-.-.-.-.-.-.-

# NAPIREND: 9/A. Javaslat a 1165 Budapest, Sasvár u. 106. szám alatti 107100/34 hrsz-ú, kivett iskola megnevezésű ingatlan értékesítésére

Előterjesztő: Kovács Péter polgármester

H A T Á R O Z A T:

392/2016. (XII. 14.) Kt. A Képviselő-testület szavazási eredménye (2 igen, 15 nem, 0 tartózkodás) alapján az alábbi javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete felkéri a polgármestert, hogy a 189/2016. számú előterjesztést vonja vissza.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

393/2016. (XII. 14.) Kt. A Képviselő-testület szavazási eredménye (2 igen, 14 nem, 1 tartózkodás) alapján az alábbi módosító javaslat elfogadását **elvetette:**

„Budapest Főváros XVI. kerületi Önkormányzat Képviselő-testülete felkéri a polgármestert, hogy tegyen intézkedést a Budapest XVI. kerület, 107100/34 hrsz-ú, 5927 m2 nagyságú kivett iskola megnevezésű ingatlan hasznosítási lehetőségeinek feltárására, gazdaságos üzemeltetésének biztosítására.

Határidő: 2017. március 31.

Felelős: Kovács Péter polgármester”

-.-.-.-.-.-.-.-

H A T Á R O Z A T:

394/2016. (XII. 14.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület 107100/34 hrsz-ú, 5927 m2 nagyságú, kivett iskola megnevezésű ingatlant forgalomképes üzleti vagyonná minősíti át.

Határidő: 2017. január 31.

Felelős: Kovács Péter polgármester

(16 igen, 1 nem, 0 tartózkodás)

-.-.-.-.-.-.-.-

H A T Á R O Z A T:

395/2016. (XII. 14.) Kt. Budapest Főváros XVI. kerületi Önkormányzat Képviselő-testülete úgy dönt, hogy az Önkormányzat tulajdonában álló 1165 Budapest, Sasvár u. 106. szám alatti 107100/34 hrsz-ú, kivett iskola megnevezésű ingatlant a XVI. Kerületi Kézilabda és Modellező Sportegyesület (nyilv.sz.: 01-02-0010108; székhely: 1165 Budapest, Futórózsa u. 65. 1/1.; adószáma: 18177473-1-42; képviseli: Rozmán Attila Zoltán) bérlő részére értékesíti. A Képviselő-testület az ingatlan forgalmi értékét 271.271.000,- Ft-ban állapítja meg.

Vevő köteles az értékbecslésben meghatározott forgalmi értékkel megegyező teljes vételárat az adásvételi szerződés aláírásával egyidejűleg megfizetni.

A Képviselő-testület egyúttal felkéri a polgármestert az adásvételi szerződés aláírására.

Határidő: 2017. június 30.

Felelős: Kovács Péter polgármester

(15 igen, 2 nem, 0 tartózkodás)

-.-.-.-.-.-.-.-

# NAPIREND: 9/B. Javaslat a 1162 Budapest, Ilona u. 1. (Budapesti út 104/a) szám alatti 109080/3 hrsz.-ú ingatlan előtti, 109080/2 hrsz.-ú ingatlan átminősítésére

Előterjesztő: dr. Csomor Ervin alpolgármester

H A T Á R O Z A T:

396/2016. (XII. 14.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület 109080/2 hrsz-ú, 150 m² nagyságú, kivett közterület megnevezésű ingatlant forgalomképes üzleti vagyonná minősíti át.

Határidő: 2017. január 31.

Felelős: Kovács Péter polgármester

(15 igen, 0 nem, 1 tartózkodás)

-.-.-.-.-.-.-.-

# NAPIREND: 9/C. Javaslat az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) rendelet módosítására

Előterjesztő: dr. Csomor Ervin alpolgármester

H A T Á R O Z A T:

397/2016. (XII. 14.) Kt. A Képviselő-testület szavazási eredménye (3 igen, 12 nem, 1 tartózkodás) alapján az alábbi módosító javaslat elfogadását **elvetette:**

„A Képviselő-testület a rendelet-tervezet 5. §-ában foglaltak elhagyásával egyetért.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

Budapest Főváros XVI. kerületi Önkormányzat Képviselő-testülete megalkotja az Önkormányzat vagyonáról és a vagyontárgyak feletti tulajdonosi jogok gyakorlásáról szóló 24/2009. (VI. 25.) rendelet módosításáról szóló

**27/2016. (.........) önkormányzati rendeletét.**

(13 igen, 0 nem, 3 tartózkodás)

-.-.-.-.-.-.-.-

# NAPIREND: 10. Javaslat a Budapest Főváros XVI. kerületi Önkormányzat építményadóról szóló 18/2010. (VI. 24.) rendeletének felülvizsgálatára

Előterjesztő: Kovács Péter polgármester

H A T Á R O Z A T:

398/2016. (XII. 14.) Kt. Budapest Főváros XVI. kerületi Önkormányzat Képviselő-testülete úgy dönt, hogy az építményadóról szóló 18/2010. (VI. 24.) rendelet felülvizsgálatához kapcsolódó hatástanulmányt elfogadja, és az építményadó rendeletét nem módosítja.

Határidő: 2016. december 14.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 11. Javaslat a Budapest Főváros XVI. kerületi Önkormányzat telekadóról szóló 19/2010. (VI. 24.) rendeletének felülvizsgálatára

Előterjesztő: Kovács Péter polgármester

H A T Á R O Z A T:

399/2016. (XII. 14.) Kt. Budapest Főváros XVI. kerületi Önkormányzat Képviselő-testülete úgy dönt, hogy a telekadóról szóló 19/2010. (VI. 24.) rendelet felülvizsgálatához kapcsolódó hatástanulmányt elfogadja, és a telekadó rendeletét nem módosítja.

Határidő: 2016. december 14.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 12. Javaslat a Képviselő-testület 2017. évi munkatervének elfogadására

Előterjesztő: Kovács Péter polgármester

H A T Á R O Z A T:

400/2016. (XII. 14.) Kt. A Képviselő-testület szavazási eredménye (4 igen, 10 nem, 2 tartózkodás) alapján az alábbi javaslat elfogadását **elvetette:**

„A Képviselő-testület 2017. évi munkatervének alábbiak szerinti kiegészítésével egyetért:

2017. november 25-i képviselő-testületi ülés

Beszámoló Budapest Főváros XVI. kerülete drogellenes stratégiájának időarányos végrehajtásáról

Az előterjesztés készítéséért felelős: Intézményi Iroda

Az előterjesztést tárgyalja: Egészségügyi és Szociális Bizottság; Köznevelési, Ifjúsági és Gyermekvédelmi Bizottság.

Határidő: 2016. december 14.

Felelős: Kovács Péter polgármester”

-.-.-.-.-.-.-.-

H A T Á R O Z A T:

401/2016. (XII. 14.) Kt. Budapest Főváros XVI. kerületi Önkormányzat Képviselő-testülete a 2017. évi munkatervét az előterjesztés 1. mellékletében foglaltak szerinti tartalommal elfogadja.

Határidő: 2016. december 14.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 13. A XVI. kerületi Kertvárosi Egyesített Bölcsőde és a Budapest XVI. kerületi Napsugár Óvoda alapító okiratának módosítása

Előterjesztő: dr. Csomor Ervin alpolgármester

H A T Á R O Z A T:

402/2016. (XII. 14.) Kt. Budapest Főváros XVI. kerületi Önkormányzat Képviselő-testülete a XVI. kerületi Kertvárosi Egyesített Bölcsőde alapító okiratát az előterjesztés 1. számú melléklete szerint módosítja.

A Képviselő-testület felkéri a polgármestert a határozat alapján készített módosító okirat aláírására, valamint a módosító okirat és az egységes szerkezetű alapító okirat Magyar Államkincstárhoz való megküldésére.

Határidő: 2016. december 20.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

403/2016. (XII. 14.) Kt. Budapest Főváros XVI. kerületi Önkormányzat Képviselő-testülete a Budapest XVI. kerületi Napsugár Óvoda alapító okiratát az előterjesztés 2. számú melléklete szerint módosítja.

A Képviselő-testület felkéri a polgármestert a határozat alapján készített módosító okirat aláírására, valamint a módosító okirat és az egységes szerkezetű alapító okirat Magyar Államkincstárhoz való megküldésére.

Határidő: 2016. december 20.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 14. Pályázati kiírás a Kertvárosi Helytörténeti és Emlékezet Központ magasabb vezetőjének megbízására, javaslat az intézmény alapító okiratának módosítására

Előterjesztő: Kovács Péter polgármester

H A T Á R O Z A T:

404/2016. (XII. 14.) Kt. Budapest Főváros XVI. kerületi Önkormányzat Képviselő-testülete a **Kertvárosi Helytörténeti és Emlékezet Központ** igazgatói megbízására pályázatot ír ki, az alábbiak szerint:

**„BUDAPEST FŐVÁROS XVI. KERÜLETI ÖNKORMÁNYZAT**

**KÉPVISELŐ-TESTÜLETE**

**PÁLYÁZATOT HIRDET**

a **Kertvárosi Helytörténeti és Emlékezet Központ** művelődésszervező munkakörének betöltésére magasabb vezetői (igazgatói) megbízással, az alábbiak szerint:

**A közalkalmazotti jogviszony időtartama:** határozatlan idejű közalkalmazotti jogviszony.

**A magasabb vezetői megbízás kezdő napja:** 2017. március 1.

**A magasabb vezetői megbízás megszűnésének időpontja:** 2022. február 28.

**A munkavégzés helye: Kertvárosi Helytörténeti és Emlékezet Központ** 1165 Budapest Veres Péter út 157. és telephelyei: Cinkotai Tájház 1164 Batthyány Ilona utca 16., és Tóth Ilonka Emlékház 1162 Budapest Állás utca 57.

**A magasabb vezetői beosztáshoz tartozó lényegesebb feladatok:** A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény szerinti közművelődési intézmény irányítása, ellenőrzése, az alapító okirat szerinti feladatok ellátása, az intézmény szakszerű és törvényes működtetése, az intézmény profiljához kapcsolódó programok indítása, az intézmény székhelyén és telephelyein végzett tevékenységek folytatásának megszervezése, együttműködés a fenntartóval.

**Pályázati feltételek:**

* felsőfokú közművelődési végzettség és szakképzettség, *vagy* nem szakirányú egyetemi végzettség és felsőfokú szakirányú munkaköri szakvizsga, valamint
* legalább öt éves szakmai gyakorlat, és
* kiemelkedő közművelődési tevékenység végzése,
* magyar állampolgárság,
* büntetlen előélet.

**Előnyt jelent:**

* közművelődési intézményben szerzett vezetői gyakorlat,
* a közművelődésen belül a helytörténet kapcsán szerzett szakmai gyakorlat,
* a XVI. kerület ismerete,
* a kultúráért felelős miniszter által a kulturális szakemberek szervezett képzési rendszeréről, követelményeiről és a képzés finanszírozásáról szóló rendelet szerint akkreditált, államháztartási és vezetési ismereteket nyújtó elvégzett tanfolyam, vagy az Országos Közoktatási Jegyzékben meghatározott felsőfokú közművelődési szakember, a felsőfokú kulturális menedzser és a felsőfokú közművelődési menedzser megnevezésű szakképesítés megszerzését igazoló bizonyítvány.

**A pályázathoz csatolni kell:**

* Eddigi szakmai tevékenységet bemutató részletes önéletrajz,
* Megfelelő iskolai végzettségről és szakképesítéséről szóló oklevél másolata,
* A vezetésre vonatkozó program - kiemelten a közművelődési, helytörténeti program, és a kerületi nevelési oktatási intézményekkel való szakmai kapcsolat lehetőségei -, fejlesztési elképzelések,
* 3 hónapnál nem régebbi eredeti büntetlen előéletet igazoló okirat (erkölcsi bizonyítvány),
* Nyilatkozat a pályázati anyag kezeléséről az adatvédelmi törvény figyelembe vételével,
* Nyilatkozat, melyben a pályázó hozzájárul ahhoz, hogy pályázati anyagát a Szakmai-szakértői Bizottság, valamint a Budapest Főváros XVI. kerületi Önkormányzat Kulturális és Sport Bizottsága és Képviselő-testülete megismerje, és abba betekintsen,
* Nyilatkozat arról, hogy a pályázat elfogadására vonatkozó előterjesztést a Képviselő-testület zárt ülésen tárgyalja-e,
* Nyilatkozat a vagyonnyilatkozat-tételi kötelezettség vállalásáról.

**A pályázat benyújtásának határideje:**

2017. január 25.

**A pályázat elbírálásának határideje:**

2017. február 22.

**Az állás betölthető:**

2017. március 1.

**Illetmény:**

A közalkalmazottak jogállásáról szóló 1992. évi XXXIII. törvény, és a végrehajtásáról szóló 150/1992. (XI. 20.) Korm. rendelet szerinti magasabb vezetői pótlék alapján kerül megállapításra, valamint az illetménykiegészítést illetően Budapest Főváros XVI. kerületi Önkormányzat polgármesterének döntése alapján.

A pályázatot a Budapest XVI. kerületi Polgármesteri Hivatal Humán Ügyosztályához kell eljuttatni. A borítékra kérjük ráírni: Pályázat a Kertvárosi Helytörténeti és Emlékezet Központ igazgatói álláshelyére. Cím: 1163 Budapest, Havashalom u. 43.

További információ Erdősné dr. Kocsis Helga Humán ügyosztályvezetőtől kapható a +36 1 4011 421-as telefonszámon.”

A Képviselő-testület felkéri a Polgármestert, hogy 2016. december 22-i megjelenéssel gondoskodjon a pályázat közzétételéről a Kormányzati Személyügyi Szolgáltató és Közigazgatási Képzési Központ weboldalán, valamint a XVI. kerületi Újságban és az Önkormányzat weboldalán való megjelentetésről.

A Képviselő-testület a szakmai előkészítő bizottságba a fenntartó képviselőjeként Szász József alpolgármestert, Horváth Jánost a Kulturális és Sport Bizottság elnökét, és Ács Anikót a Köznevelési, Ifjúság- és Gyermekvédelmi Bizottság elnökét delegálja.

Határidő: 2016. december 22.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

H A T Á R O Z A T:

405/2016. (XII. 14.) Kt. Budapest Főváros XVI. kerületi Önkormányzat Képviselő-testülete a **Kertvárosi Helytörténeti és Emlékezet Központ** **(1165 Budapest, Veres Péter út 157.)** alapító okiratát az előterjesztés 1. számú melléklete szerint módosítja.

A Képviselő-testület felkéri a polgármestert a módosító okirat aláírására, valamint a módosító okirat és az egységes szerkezetű alapító okirat Magyar Államkincstárhoz történő megküldésére.

Határidő: 2016. december 22.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 15. Javaslat a Batthyány Ilona Alapítvány kérelmének támogatására

Előterjesztő: Kulturális és Sport Bizottság

H A T Á R O Z A T:

406/2016. (XII. 14.) Kt. Budapest Főváros XVI. kerületi Önkormányzat Képviselő-testülete a Batthyány Ilona Alapítvány kérelmét **600.000,- Ft-tal,** azaz **Hatszázezer forinttal** támogatja az Önkormányzat 2016. évi költségvetéséről szóló 37/2015. (XII. 21.) számú önkormányzati rendelet 5. melléklet 41. sorában biztosított **Kerületi sport támogatása** keret terhére.

A támogatás felhasználható: 2017-ben a Batthyány Ilona Akkreditált Kiváló Tehetségpont 10. évfordulójához, valamint a 10. Nemzetközi Sporttehetség nap szervezéséhez kapcsolódó költségekre (étkezés, üdítő, gyümölcs, csoki, meghívó, emlékplakettek, serlegek, érmek, érembetét, szalag, személyszállítás, bérleti díj, labda, háló, festékpatron, papíráru, boríték, színes papír, írószer, borító, ragasztó, fénymásolás, karton, mappa, oklevél, kreatív játékhoz kapcsolódó eszközök, CD, kiállításhoz kellékek).

A támogatási összeg elszámolásának határideje: **2017. június 30.**

Budapest Főváros XVI. kerületi Önkormányzat Képviselő-testülete felkéri a Polgármestert a támogatási szerződés megkötésére.

Határidő: az értesítésre - 2016. december 30.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 16. Javaslat a Jezsovics Pál Evangélikus Galéria Alapítvány kérelmének támogatására

Előterjesztő: Kulturális és Sport Bizottság

H A T Á R O Z A T:

407/2016. (XII. 14.) Kt. Budapest Főváros XVI. kerületi ÖnkormányzatKépviselő-testülete a **Jezsovics Pál Evangélikus Galéria Alapítvány** „Informatikai eszköz beszerzése” című kérelmét **300 000 Ft-tal,** azaz **Háromszázezer** Ft-tal támogatja 2016. évi költségvetéséről szóló **37/2015. (XII. 21.)** önkormányzati rendelet 5. melléklet 40. sorában biztosított **Közművelődés támogatása** keret terhére. A támogatási összeg felhasználható számítógép vásárlására. A támogatás elszámolásának határideje: 2017. február 28. Budapest Főváros XVI. kerületi Önkormányzat Képviselő-testülete felkéri a Polgármestert a támogatási szerződés megkötésére.

Határidő: az értesítésre: 2017. január 6.

* az utalásra: a támogatási szerződés aláírását követően kerül sor.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

# NAPIREND: 17. Javaslat tulajdonosi hozzájárulás megadására és ezzel összefüggő döntések meghozatalára a fővárosi kerületi (járási) hivatal bővítéséhez és felújításához

Előterjesztő: Kovács Péter polgármester

H A T Á R O Z A T:

408/2016. (XII. 14.) Kt. Budapest Főváros XVI. kerületi Önkormányzat Képviselő-testülete jóváhagyja a jelen előterjesztésben foglaltak szerinti, a 1165 Budapest, Baross Gábor u. 28-30. szám alatti, 106348 hrsz-ú „kivett polgármesteri hivatal” művelési ágú megnevezésű ingatlanon a Budapest Főváros Kormányhivatala által megvalósítani kívánt beruházást az alábbi feltételekkel:

* az átalakítási és építési munkálatok kizárólag a csatolt tervdokumentációban foglalt építészeti munkák elvégzésére vonatkozhatnak;
* az átalakítási munkák engedélyezett terv szerinti megvalósítását Budapest XVI. Kerületi Polgármesteri Hivatal Műszaki Ügyosztálya jogosult felügyelni;
* a Budapest Főváros Kormányhivatala által végzett beruházás tulajdoni igényt az ingatlanban nem keletkeztet, a felújított és újonnan épített felépítmény az Önkormányzat tulajdonába kerül, azzal, hogy az elkészült új épület teljes egészében a Kormányhivatal használatába kerül.
* Budapest Főváros Kormányhivatala a beruházást saját költségén vállalja, illetve az építési beruházásának ellenértékére semmilyen jogcímen nem tarthat igényt.

A Képviselő-testület úgy dönt, hogy az 1165 Baross Gábor utca 28-30. szám alatti ingatlan teljes, 3819 m2 nagyságú fölterületét valamint az azon található 808 m2 nagyságú felépítményt a Magyar Állam részére a Budapest Főváros Kormányhivatala elhelyezése céljából ingyenes használatba adja, egyben felhatalmazza a polgármestert a Budapest Főváros Kormányhivatalával 2013. április 2. napjával kötött Üzemeltetési Szerződés valamint a 2012. október 30. napjával a „Megállapodás a Fővárosi Kerületi Hivatalok kialakításához” című szerződés módosítására.

A Képviselő-testület felhatalmazza a Polgármestert a tervdokumentáció benyújtásához szükséges tulajdonosi hozzájárulás fenti feltételekkel történő kiadására. Felkéri továbbá, hogy a beruházás megvalósítása során, az azt támogató intézkedéseket, nyilatkozatokat tegye meg, valamint a beruházás során a műszaki szempontú tulajdonosi felügyeletet biztosítsa.

A Képviselő-testület felhatalmazza a polgármestert az előterjesztés 6. számú mellékletében foglaltak szerint megépített épületrész felújított, és bővített részének átadására és a költségek Kormányhivatal által viselésére, valamint az épület Önkormányzat nevére történő feltüntetésére vonatkozó megállapodást aláírja.

A Képviselő-testület kinyilvánítja azon szándékát, hogy az elkészült és az ingatlan-nyilvántartásba bejegyzett a Budapest Főváros Kormányhivatala által saját költségen megvalósított épület építés és felújítás folyományaképpen létrejött új épületet ingyenesen a Magyar Állam használatába kívánja adni, egyben felhatalmazza a polgármestert, a beruházás befejezéseképp létrejött új ingatlan ingatlan-nyilvántartásban történő feltüntetését követően a Budapest Főváros Kormányhivatalával 2013. április 2. napjával kötött Üzemeltetési Szerződés valamint a 2012. október 30. napjával a „Megállapodás a Fővárosi Kerületi Hivatalok kialakításához” című szerződés módosítására.

Határidő: A határozat közlésére: 2017. január 15.

A határozatban foglaltak végrehajtására: 2017. április 30.

Felelős: Kovács Péter polgármester

(16 igen, 0 nem, 0 tartózkodás)

-.-.-.-.-.-.-.-

***A 18., 19. és 20. napirendek tárgyalása zárt ülésen történik.***

# NAPIREND: 21. INTERPELLÁCIÓ – iskoláink állami einstandjáról és a polgármester szócsöveként működő kerületi újságban erről megfogalmazott hazugságairól

Előterjesztő: Vajda Zoltán képviselő

H A T Á R O Z A T:

412/2016. (XII. 14.) Kt. A Képviselő-testület Kovács Péter polgármester interpellációra adott válaszát elfogadja.

Határidő: 2016. december 14.

Felelős: Kovács Péter polgármester

(11 igen, 3 nem, 2 tartózkodás)

-.-.-.-.-.-.-.-

# NAPIREND: 22. A polgármester, az alpolgármesterek, a tanácsnokok, a bizottsági elnökök beszámolója az előző Képviselő-testületi ülés óta történt, fontosabb eseményekről

-.-.-.-.-.-.-.-

# NAPIREND: 23. Képviselői kérdések, közérdekű bejelentések

**kmf.**

|  |  |
| --- | --- |
| **Ancsin László** *jegyző* | **Kovács Péter** *polgármester* |

1. **390/2016. (XII. 14.) Kt. határozat alapján 6. napirendi pontként tárgyalta a Képviselő-testület** [↑](#footnote-ref-1)